stanford-oval/wikipedia huggingface dataset:
Paleotaide

Mark Wittonin paleotaidetta liitukautisista Quetzalcoatlus-suvun lentoliskoista
Paleotaide esittää esihistoriallisia eliöitä sellaisina kuin ne tieteen mukaan olisivat voineet olla eläessään. Paleotaidetta tuottavaa taiteilijaa tai kuvittajaa voidaan nimittää paleotaiteilijaksi. Tunnettuja paleotaidekuvittajia ovat olleet Charles R. Knight, Rudolph Zallinger ja Zdeněk Burian.
Paleotaidetta on tehty 1800-luvun alulta alkaen lähes yhtä kauan kuin esihistoriallisia eliöitä tutkiva paleontologia tieteenä on ollut olemassa. Ensimmäinen laajaa huomiota saanut paleotaiteellinen teos oli geologi Henry de la Bechen vuoden 1830 akvarellimaalaus Duria Antiquior, josta myytiin litografiapainoksia kaupallisesti. Ensimmäinen laajamittainen paleotaiteen julkinen näyttely oli vuonna 1854 avattu kuvanveistäjä Benjamin Waterhouse Hawkinsin dinosaurusveistosten näyttely Lontoon Crystal Palacessa. Koska paleotaide pyrkii esittämään muinaiset eliöt tieteen mukaisesti, paleotaiteellinen kuvasto on muuttunut ajan kuluessa suuresti tieteen kehittyessä uusien fossiililöytöjen ja teorioiden myötä.
Paleotaiteessa on ollut historiansa aikana useita suuntauksia. Vuonna 2012 julkaistu kirja All Yesterdays aloitti uuden All Yesterdays -liikkeeksi kutsutun suuntauksen, jossa esihistoriallisten eläinten mahdollisia fossiilisissa luissa näkymättömiä spekulatiivisia ominaisuuksia on esitetty huomattavasti aiempaa rohkeammin.
Aiheesta muualla

Kuvia tai muita tiedostoja aiheesta Paleotaide Wikimedia Commonsissa
Old Vic

Old Vic kuvattuna Baylis Roadin ja Waterloo Roadin kulmasta.
Old Vic on Lontoossa Waterloon rautatieaseman kaakkoispuolella sijaitseva teatteri. Se sijaitsee The Cut- ja Waterloo Road -katujen kulmauksessa. Teatterin perustivat James King, Daniel Dunn ja Thomas Serres vuonna 1818. Teatterin alkuperäinen nimi oli Royal Coburg Theatre. Vuonna 1833 se sai  nimen Royal Victorian Theatre, joka säilyi nimenä vuoteen 1880, jolloin uuden omistajan Emma Consin alaisuudessa se sai nimen The Royal Victoria Hall And Coffee Tavern.
Vuonna 1929 perustettiin Old Vic Company -niminen yritys vastaamaan teatterin toiminnasta. Sen toiminta päättyi vuonna 1963, jolloin perustettiin National Theatre Company taiteellisena johtajanaan Laurence Olivier. Kansallisteatteri eli National Theatre sai oman teatterirakennuksensa South Bankiin lähelle Waterloon siltaa vuonna 1976. Kansallisteatterin lähdön jälkeen Old Vic jatkoi klassisen ja modernin draaman näyttämönä, ja rakennusta kunnostettiin merkittävästi torontolaisen tavarataloyrittäjän Edwin Mirvishin varoin 1980-luvulla. Old Vicin rakennuksen osti vuonna 1998 hyväntekeväisyyssäätiö The Old Vic Theatre Trust 2000. Tuotantoyhtiö Criterion Productions sai uuden nimen Old Vic Productions plc vuonna 2000 – tosin yhtiön tuotannoista vain pieni osa tapahtuu Old Vicissä.
Vuodesta 2003 Old Vicin taiteellisena johtajana on ollut yhdysvaltalainen näyttelijä Kevin Spacey.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Teatterin historiaa
Ota

Ota tai Ōta voi tarkoittaa seuraavia:
ota, keihäs, pistin, piikki
ota, kasvissa oleva pieni piikkimäinen rakenne
Otanlahti (myös Ota), kaupunginosa Raumalla Suomessa
Ōta (大田区 Ota-ku), erillisalue Tokiossa, Japanissa
Ota, kaupunki Nigeriassa
Ōta (太田市 Ota-shi), kaupunki Gunman prefektuurissa Japanissa
Ota, kunta Corse-du-Sudin departementissa Korsikan saarella Ranskassa
Ota, kylä Alenquerin kunnassa, lähellä Lissabonia, Portugalissa
OTA, Open Travel Alliance ja sen kehittämä matkailualan XML-tiedonsiirtostandardi
OTA, transkonduktanssivahvistin (engl. operational transconductance amplifier)
OTa, Oulun Tarmo, suomalainen urheiluseura
Ota 6!, korttipeli
OTA, engl. Over The Air langaton
Ota tai Ōta, japanilainen sukunimi:
Akira Ōta (s. 1957), japanilainen vapaapainija
Asuka Ōta, videopelisäveltäjä
Kosuke Ota (s. 1987), jalkapalloilija
Toshio Ōta (1919–1942), hävittäjälentäjä
Yoshiaki Ota (s. 1983), jalkapalloilija
Yūki Ōta (s. 1985), florettimiekkailun maailmanmestari
Yukina Ōta (s. 1986), taitoluistelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ota”, voi hakea sivunnimihaulla, laajalla sivunnimihaulla tai tekstihaulla.
Old Time Jazz Band
Aiheesta muualla

Kuvia yhtyeestä kautta vuosien (Arkistoitu – Internet Archive)
Outlandish

Outlandish, 2009.
Outlandish
Outlandish on tanskalainen yhtye, jonka jäsenillä on maahanmuuttajatausta. 
Yhtye perustettiin vuonna 1997, ja siihen kuuluvat marokkolaissyntyinen Isam Bachiri, Pakistanista Tanskaan saapunut Waqas Ali Qadri ja Hondurasissa syntynyt Lenny Martinez.
Yhtyeen jäsenten etninen tausta kuuluu musiikissa, ja vaikka sanoitukset ovatkin pääosin englanninkielisiä, oman persoonallisen lisänsä tuo arabian ja espanjan kielten käyttö. Yhtye ammentaa sanottavansa siirtolaisena elämisestä Länsi-Euroopassa.
Euroopan laajuinen läpimurto tapahtui vuonna 2003 toisella levyllä Bread And Barrels Of Water, joka sisälsi myyntilistoille nousseen kappaleen "Aicha". "Aichaa" seurasi melkein samanlaiseen menestykseen yltänyt "Guantanamo". Yhtyeen uusin levy on nimeltään Sound of a Rebel (2009).
Diskografia > Studioalbumit

Outland's Official (2000)
Bread & Barrels of Water (2002)
Closer Than Veins (2005)
Sound of a Rebel (2009)
Warrior // Worrier (2012)
Palm Coast

| Palm Coast |
| --- | --- |

 Koordinaatit: 29°32′17″N, 81°13′24″W 
Valtio:  Yhdysvallat
Osavaltio:   Florida
Piirikunta:  Flagler
Hallinto:  
 – Pormestari:  Milissa Holland
Pinta-ala:  
 – Kokonaispinta-ala:  248,77 km²
 – Josta vettä:  2,82 km² 
Korkeus:  9 m
Väkiluku (2010):  75 180
 – Väestötiheys:  346,04 as./km²
 – Metropolialue:  99 956
Aikavyöhyke:  UTC-5 (kesäaika UTC-4)
Infobox OKVirheellinen NIMI-arvo: 
Palm Coast on kaupunki Floridan osavaltion itärannikolla, Yhdysvalloissa. Se sijaitsee Flaglerin piirikunnassa. Kaupungin väkiluku oli vuoden 2010 väestönlaskennassa 75 018 ja se on piirikunnan suurin kaupunki. Palm Coast perustettiin 1969 ja se sai kaupunkioikeudet joulukuussa 1999.
Danças Ocultas

Danças Ocultas Aveirossa 2005
Danças Ocultas on portugalilainen yhtye. Se esiintyi ensimmäistä kertaa toukokuussa 1989 Aveirossa. Vuonna 1994 se esiintyi Madredeuksen kanssa Bragassa. Yhtye aloitti levytysuransa vuonna 1996.
Jäsenet

Artur Fernandes
Filipe Cal
Filipe Ricardo
Francisco Miguel
Diskografia

Danças Ocultas (1996)
Ar (1998)
Pulsar (2004)
Aiheesta muualla

Viralliset sivut (portugaliksi), (englanniksi), (ranskaksi)
Paleoproterotsooinen maailmankausi

| Proterotsooinen aioni> Alkamisaika milj. v sitten | Proterotsooinen aioni> Maailmankausi |
| --- | --- |
1 000: Neoproterotsooinen
1 600: Mesoproterotsooinen
2 500: Paleoproterotsooinen
Paleoproterotsooinen maailmankausi eli Huron-kausi 2,5–1,5 miljardia vuotta sitten oli prekambrin proterotsooisen eonin kolmesta jaksosta ensimmäinen. Sitä luonnehtivat hapen määrän kasvu ilmakehässä ja ensimmäinen jääkausi, Huron-jääkausi. 
Happea tuottivat luultavasti sinibakteerit (sinilevät). Aitotumaiset eli eukaryootit kehittyivät molekyyleistä päätellen noin 2,2 miljardia vuotta sitten, mutta tämä ei liene täysin varmaa, eukaryoottien synty ajoitetaan joskus
aikaan 1,5–1 miljardia vuotta sitten.
Tällä kaudella syntyi kerrostumiin rautaraitoja ilmakehässä olleen hapen hapettaessa rautaa. Tämä viittaa yhteyttämiseen tai muunlaiseen bakteeritoimintaan, joka tuottaa happea ilmakehään.
Kauden keskivaiheilla Vredefortiin ja Sudburyyn osuivat suuret asteroidit, jotka synnyttivät valtavat kraatterit.
Paleoproterotsooisen kauden jako

Statheros (engl. Statherian)  1800 – 1600 miljoonaa vuotta sitten
Oroseira (Orosirian)   2050 – 1800 miljoonaa vuotta sitten, Vredefort-kraatteri
Rhyax (Rhyacian)    2300 – 2050 miljoonaa vuotta sitten
Sideros (Siderian)    2500 – 2300 miljoonaa vuotta sitten, sideerinen, rautaraidat
Bioetanoli

Fysikaalisia perusteita
Aurinko · Auringon säteily

Fotosynteesi · Kasvi · Biomassa
 Humifikaatio · Fossiloituminen
Palaminen
Fossiiliset polttoaineet
Kivihiili · Maakaasu ·
 Maaöljy:
(Bensiini · Diesel · Polttoöljy) 
· Turve
Biopolttoaineet
Bioetanoli · Biodiesel · Biokaasu · Puupelletti · Puupolttoaine · Puukaasu
Muita käsitteitä
Energiakasvi · Epätavanomainen öljy · Ydinpolttoaine
Bioetanoli on etanoli, jota valmistetaan kasvispohjaisista raaka-aineista, kuten tärkkelys-, selluloosa- ja sokeripitoisista kasveista polttoaineeksi. Bioetanoli on biopolttoaineena uusiutuvaa energiaa. Bioetanolin tuottamisessa pyritään hiilidioksidineutraalisuuteen. EU:n tavoitteiden mukaan biopolttoaineiden osuus liikenteen polttoaineista tulee olla vähintään 5,75 % (2010), 10 % (2020) ja 25 % (2030).[lähde? ]
Bioetanolia voidaan kuitenkin valmistaa mistä tahansa käymiskelpoisista hiilihydraateista, ja sulfiittisprii eli tikkuviina, jota valmistettiin sulfiittiselluloosatehtaiden jäteliemestä, olikin eräänlaista bioetanolia[lähde? ]. Hiilihydraattipitoiset ruoantähteet soveltuvat bioetanolin valmistukseen mainiosti, ja Suomessa St1 valmistaa Lappeenrannassa bioetanolia leipomojätteestä, joka muutoin menisi hukkaan.
Käyttö

(Bio)etanolin käyttö sellaisenaan moottoripolttoaineena on vähäistä teknisten ongelmien vuoksi, kuten polttomoottorien kylmäkäynnistysongelmien vuoksi, mutta sitä käytetään paljon seosaineena esimerkiksi E85:ssä. Myös Suomi on sitoutunut biopolttoaineiden käytön lisäämiseen EU vaatimusten mukaisesti, mikä käytännössä tarkoittaa bioetanolin lisäämistä bensiiniin ja biodieselin lisäämistä polttoöljyyn, vaikka kymmenen prosentin vaatimus olisi helpoimmin täytettävissä suosimalla E85-bensiiniä, kuten Yhdysvalloissa. Noin 28 prosenttia bensiinikäyttöisestä autokannastamme joutui siirtymään suojalaaduksi jätettävään 98-oktaaniseen bensiiniin vuonna 2011 (uusi merkintä 98E5), kun nykyinen 95E (5 % etanolia) poistui markkinoilta vuoden 2011 alusta ja tilalle tuli 95 E10-bensiiniä (enintään 10 % etanolia).
Ruotsi on EU:ssa vahva bioetanolin käytössä liikenteessä. Maassa on 792 bioetanolin jakeluasemaa (3/2007). Toukokuussa 2006 15 prosenttia Ruotsissa myydyistä uusista autoista oli joko bioetanoli- tai biokaasuautoja. Polttoaineen hinta on likimain sama polttoarvoon nähden. Litrasta bioetanolia saadaan noin 30 prosenttia vähemmän energiaa kuin litrasta bensiiniä. Kun polttoaineen etanolipitoisuus nousee 5 prosentista 10 prosenttiin, kulutus kasvaa noin kaksi prosenttia. Korkeaseosteisen E85-etanolipolttoaineen (50–85 % etanolia) käyttö lisää VTT:n arvion mukaan litrakulutusta 25–40 % bensiinikäyttöön verrattuna.
Kilpailevia biopolttoaineita ovat biokaasu, biodiesel ja kasviöljyt. Euroopan komission mukaan yksi tonni bioetanolia vastaa 0,64 toe ja 1 tonni biodieseliä 0,86 toe (toe = Ton Oil Equivalent).[lähde? ]
Käyttö > E10-bensiini

E10-bensiinin haitallisuudesta auton moottorille on esitetty arvioita. BMW:n johtaja on sanonut, että se voi aiheuttaa moottorin ennenaikaisen kulumisen, ja siksi BMW ja Daimler aloittavat väitteiden tutkimisen.
Väitteiden mukaan moottoriin päätyy enemmän vettä ja öljy laimenee. Ensiapuna suositellaan öljynvaihtoväliä lyhennettäväksi. Asia ilmenee auton omistajalle siten, että öljyn määrä näyttäisi lisääntyvän. Myöhemmin BMW tarkensi, että ongelma koskee lähinnä EU:n ulkopuolisia maita, joissa bensiini ei ole EU-laatuista.
Tuotanto

1970-luvulla Brasilia aloitti bioetanolin valmistuksen sokeriruo'osta ja USA maissista. Vuonna 2005 bioetanolia valmistettiin ensimmäisen kerran USA:ssa enemmän kuin Brasiliassa. Yhdysvalloissa liittovaltion sisäistä bioetanolin tuotantoa edistetään protektionistisin keinoin. Bioetanolia tuotetaan nyt myös Espanjassa, Ranskassa ja Ruotsissa vehnästä ja sokerijuurikkaasta. Öljyn runsauden ja halvan hinnan vuoksi se ei ollut aiemmin vielä taloudellisesti kannattavaa laajemmin.[lähde? ]
Suomessa on aloitettu etanolin tuotanto biojätteistä. Ruokaa tai varta vasten etanolin tuotantoon kasvatettua raaka-ainetta ei tässä prosessissa käytetä. St1 lanseerasi uuden korkeaseosetanolituotteen RE85 Suomen markkinoille 1.4.2009. RE85 vähentää polttoaineen polton suoria fossiilisia CO2-päästöjä jopa 80 %. Tuote koostuu etanolista (80–85 %) ja loput ovat bensiinin komponentteja, joilla varmistetaan muun muassa hyvä kylmäkäynnistyminen. Maaliskuussa 2010 St1:llä on Suomessa viisi käynnissä olevaa bioetanolitehdasta. Seuraava tehdas avataan kesällä 2010 Hämeenlinnaan. Raaka-aineena Hämeenlinnan tehtaassa käytetään läheltä kerättyä kunnallisjätettä. RE85 korkeaseosetanoli sai kotimaisen biojäteraaka-aineensa johdosta myös Suomalaisen Työn Liiton Avainlippu-tunnuksen.[lähde? ]
| Bioetanolin kulutus (GWh)> Sija | Bioetanolin kulutus (GWh)> Maa | Bioetanolin kulutus (GWh)> 2005 | Bioetanolin kulutus (GWh)> 2006 | Bioetanolin kulutus (GWh)> 2007 | Bioetanolin kulutus (GWh)> 2008 |
| --- | --- | --- | --- | --- | --- |
| 1 |  Ranska | 871 | 1 719 | 3 164 | 4 693 |
| 2 |  Saksa | 1 682 | 3 544 | 3 448 | 4 675 |
| 3 |  Ruotsi | 1 681 | 1 894 | 2 119 | 2 488 |
| 4 |  Alankomaat | 0 | 179 | 1 023 | 1 512 |
| 5 |  Espanja | 1 314 | 1 332 | 1 512 | 1 454 |
| 6 |  Puola | 329 | 611 | 837 | 1 382 |
| 7 |  Britannia | 502 | 563 | 906 | 1 223 |
| 8 |  Suomi | 0 | 10 | 20 | 858 |
| 9 |  Itävalta | 0 | 0 | 199 | 633 |
| 10 |  Unkari | 28 | 136 | 314 | 454 |
| 11 |  Tšekki | 0 | 13 | 1 | 378 |
| 12 |  Irlanti | 0 | 13 | 59 | 207 |
| 13 |  Liettua | 10 | 64 | 134 | 182 |
| 14 |  Belgia | 0 | 0 | 0 | 145 |
| 15 |  Slovakia | 0 | 4 | 140 | 76 |
| 16 |  Bulgaria | - | 0 | 0 | 72 |
| 17 |  Tanska | 0 | 42 | 60 | 50 |
| 18 |  Slovenia | 0 | 2 | 9 | 28 |
| 19 |  Viro | 0 | 0 | 0 | 17 |
| 20 |  Latvia | 5 | 12 | 0 | 0 |
| 21 |  Luxemburg | 0 | 0 | 14 | 11 |
| 22 |  Portugali | 0 | 0 | 0 | 0 |
| 23 |  Italia | 59 | 0 | 0 | 0 |
| 24 |  Kreikka | 0 | 0 | 0 | 0 |
| 25 |  Romania | - | 0 | 0 | 0 |
| 26 |  Malta | 0 | 0 | 0 | 0 |
| 27 |  Kypros | 0 | 0 | 0 | 0 |
| 27 | EU-maat yhteensä | 6481 | 10138 | 13962 | 20 538 |
1 toe = 11,63 MWh, 0 = ei kulutusta tai ei tiedossa
Nyt raakaöljyn hinta on yli kaksinkertaistunut 60 dollariin verrattuna vuoden 2003 hintaan.[lähde? ] Liikenne on merkittävä kasvihuonekaasujen aiheuttaja, sillä se on perustunut merkittävästi öljytuotteisiin. Öljyn väheneminen, kallistuminen ja ilmastokriisi ovat perusteet vaihtoehtojen kehittämiseen.
Lopputuotteesta voi valmistaa pellettejä tai eläinrehua.[lähde? ]
Tuottajat

| Bioetanolituotanto (GWh)> Sija | Bioetanolituotanto (GWh)> Maa | Bioetanolituotanto (GWh)> 2005 | Bioetanolituotanto (GWh)> 2006 | Bioetanolituotanto (GWh)> 2007 |
| --- | --- | --- | --- | --- |
| 1 |  Ranska | 853 | 1 736 | 3 425 |
| 2 |  Saksa | 978 | 2 554 | 2 335 |
| 3 |  Espanja | 1 796 | 2 347 | 2 062 |
| 4 |  Puola | 379 | 954 | 919 |
| 5 |  Ruotsi | 907 | 830 | 415 |
| 6 |  Italia | 47 | 463 | 356 |
| 7 |  Tšekki | 0 | 89 | 196 |
| 8 |  Slovakia | 207 | 201 | 178 |
| 9 |  Unkari | 207 | 201 | 178 |
| 10 |  Alankomaat | 47 | 89 | 83 |
| 11 |  Liettua | 47 | 107 | 119 |
| 12 |  Britannia | n.a. | 0 | 119 |
| 13 |  Latvia | 71 | 71 | 107 |
| 14 |  Suomi | 77 | 0 | n.a. |
| 27 | EU-maat yhteensä | 5 411 | 9 441 | 10 495 |
100 l bioetanolia = 79,62 kg, 1 tonni bioetanolia = 0,64 toe
Suurimmat bioetanolin tuottajat Euroopassa (litraa/vuodessa):
Saint-Louis Sucre, Ranska, juurikas ja melassi (15 000 000)
Cristal Union Ranska, juurikas (120 000 000)
Tereos Ranska, vehnä ja juurikas (50 000 000)
S.dzucker Saksa, vehnä (260 000 000)
Sauter (Arkistoitu – Internet Archive) Saksa, ruis (310 000 000)
Kwst Saksa, juurikas ja melassi (30 000 000)
Abengoa Bioenergy Espanja, vehnä (510 000 000)
Agroethanol AB Ruotsi, vehnä (50 000 000)
SEKAB (ennen Svensk Etanolkemi) Ruotsi, puujäte, viini (100 000 000)
Ruotsalainen SEKAB investoi bioetanolitehtaisiin. Yritys investoi erityisesti Unkarissa neljään bioetanolitehtaaseen 380 miljoonaa €. Tehtaat tuottavat 600 miljoonaa litraa bioetanolia (2008) maissista ja vehnästä. Suomessa bioetanolin tuotanto on kompastellut tukipolitiikan vuoksi.
Kritiikki

Bioetanoli ei välttämättä ole kestävän kehityksen mukaista. Uudentyyppiset polttoaineet ovat vielä kehitysasteella, mutta vasta niistä tulee todellista hyötyä ympäristölle. Cornell Universityn ja University of California-Berkeleyn tekemän tutkimuksen mukaan viljaetanolin käyttö ei vähennä kasvihuonekaasupäästöjä vaan voi jopa lisätä niitä. Ravinnon ja etanolin tuotanto kilpailevat samasta viljelypinta-alasta. Bioetanolin EROEI (saatu energia per investoitu energia) vaihtelee tuotantotavan ja käytettävissä olevien raaka-aineiden mukaan. Esimerkiksi Yhdysvalloissa viljellystä maissista valmistetun etanolin EROEI on vain 1,1:1 mutta Brasiliassa viljellystä sokeriruo'osta valmistetun etanolin EROEI saattaa olla jopa 7:1.
Henkilöautoissa varsinkin kylmässä ajettaessa etanolipolttoaineen myrkylliset aldehydipäästöt monikymmenkertaistuvat verrattuna bensiinillä ja dieselillä käyviin autoihin. Bensiinietanoliseoksen leimahduslämpötila on erillisiä polttoaineita huomattavasti laajempi eli tankkauksen turvallisuus heikkenee räjähdysvaaran kasvaessa. Ruotsissa onkin harkittu E85-tankkauspisteisiin leimahdussuojia.
Hiilidioksidisäästöt riippuvat lähtömateriaaleista. Jos energianvalmistusta varten kaadetaan sademetsää, vaikutus hiilidioksidipäästöihin ja biodiversiteettiin on negatiivinen. Vastuullisesti tuotettuna energiaomavaraisuus voi kasvaa, työllisyys lisääntyä ja hiilidioksidipäästöt vähentyä.
Vielä ankarammin on bioetanolia arvosteltu siitä, että sen käyttö pidentää öljyn laajamittaista käyttöä, koska se pidentää polttomoottoriautojen ja öljylämmityksen käyttöaikaa. Bioetanolin käyttö siis tukee öljyyn nojaavien teknologioiden käyttöä eli estää siirtymisen liikenteessä esimerkiksi sähkön ja biokaasun käyttöön ja estää siirtymisen lämmityksessä esimerkiksi lämpöpumppuihin.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
http://www.wwf.fi/wwf/www/uploads/pdf/suojelukatsaus_3_2007.pdf Brasilian etanolituotanto ja sokeriruo’on tuotannon vaikutukset Amazonin alueen sademetsiin - WWF: Suojelukatsaus
E10-bensiini-sivusto, automallit
Liikenne ja kestävä kehitys
| --- | --- |
Biopolttoaine:  bioetanoli • E85 • biodiesel • biokaasu
Uusiutuva energia:  aurinkovoima • aurinkokenno • tuulivoima • vesivoima • biomassa
Kemiallinen:  polttokenno • vetytalous • metanolitalous
Teemasivut:  Kestävä kehitys • Ympäristönsuojelu • Energia
Bensiini ja bioetanoli -pumput Brasiliassa.
Cult of the Dead

| Cult of the Dead Legion of the Damned |
| --- | --- | --- |

Studioalbumin tiedot
 Äänitetty : 11. syyskuuta – 3. lokakuuta 2008
 Julkaistu: 19. joulukuuta 2008
 Tuottaja(t): Andy Classen
 Tyylilaji: thrash metal, death metal
 Kesto: 41.38
 Levy-yhtiö: Massacre
Listasijoitukset
  60.
Legion of the Damnedin muut julkaisut
| Feel the Blade 2008 | Cult of the Dead 2008 | Descent into Chaos 2011 |
Cult of the Dead on Legion of the Damnedin studioalbumi, joka julkaistiin vuonna 2008.
Albumi nousi Saksan albumilistan sijalle 60.
Kappaleet

Sermon of Sacrilege – 1.14 (Intro)
Pray & Suffer – 4.14
Black Templar – 3.20
House of Possession – 3.49
Black Wings of Yog-Sothoth – 2.54
Cult of the Dead – 4.17
Necrosophic Blessing – 3.45
Enslaver of Souls – 4.06
Solar Overlord – 3.30
Lucifer Saviour – 3.41
The Final Godsend – 6.46
Kokoonpano

Maurice Swinkels – laulu
Richard Ebisch – kitara
Harold Gielen – basso
Erik Fleuren – rummut
Arvostelut

Blabbermouth: suopea
Aiheesta muualla

Cult of the Dead Discogsissa. (englanniksi)
Albumi Cult of the Dead Encyclopaedia Metallum -sivustolla (englanniksi)
Oséas

| 0 | 1 | 2 |
| --- | --- | --- |

Henkilötiedot
Koko nimi: Oséas Reis dos Santos
Syntymäaika: 14. toukokuuta 1971 (ikä 53)
Syntymäpaikka: Salvador, Brasilia
Kansalaisuus:  Brasilia
Pelipaikka: Hyökkääjä
Pituus: 186 cm
Seurat
| Vuodet | Seura | O (M) |
| 1991-1992 1993 1994-1995 1996 1997-1999 2000-2001 2002 2002-2003 2004 2004 2005 | Galícia Pontevedra Uberlândia Atlético Paranaense Palmeiras Cruzeiro Santos Vissel Kobe Internacional Albirex Niigata Brasiliense |  |
Maajoukkue
| 1996 | Brasilia | 2 (0) |
Oséas (s. 14. toukokuuta 1971 Salvador) on brasilialainen entinen jalkapalloilija.
Jalkapallomaajoukkue

Oséas debytoi Brasilian maajoukkueessa 1996. Hän on pelannut kaksi maaottelua.
Otus

Wikisanakirjassa on tähän liittyvä sananselitys: .
Otus tarkoittaa muun muassa seuraavia:
pöllöset (Otus), pöllöjen heimoon kuuluva lintusuku
sarvipöllö (Asio otus), pöllölaji
Otus, muusikko Tonmi Lillmanin taiteilijanimi Lordi-yhtyeen jäsenenä
Otus eli Möykky, Marvel-kustantamon supersankarihahmo
Otus, Marvel-kustantamon superhirviöhahmo
HMS Otus (S18), Britannian Kuninkaallisen laivaston sukellusvene
Otus, Joose Keskitalon EP-levy vuodelta 2007
Opiskelun ja koulutuksen tutkimussäätiö Otus, opiskelijaliikkeen tutkimuslaitos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Otus”, voi hakea sivunnimihaulla, laajalla sivunnimihaulla tai tekstihaulla.
Osmo Liiri

Osmo Juhani Liiri (5. huhtikuuta 1925 Savonlinna – 27. marraskuuta 2001) oli suomalainen tekniikantutkija. Hän oli VTT puuteknillisen laboratorion laboratorionjohtaja 1968-1972, VTT puulevylaboratorion laboratorionjohtaja, 1973–1979, puulaboratorion laboratorionjohtaja 1979-1980 ja tutkimusprofessori 1980–1985. Hänen tutkimusalaansa olivat kuitu- ja lastulevyjen raaka-aineet, valmistus ja ominaisuudet. Liiri oli International Academy of Wood Science fellow.
Liiri kirjoitti ylioppilaaksi 1943, valmistui diplomi-insinööriksi 1948, tekniikan lisensiaatiksi 1956 ja tohtoriksi 1964 Teknillisestä korkeakoulusta.
One-Two-Go Airlinesin lento 269

| One-Two-Gon lento 269 |
| --- | --- |
 One-Two-Go -halpalentoyhtiön MD-82, jollainen onnettomuuskonekin oli.
Yhteenveto
Päivämäärä:  16. syyskuuta 2007
Kuolleita:  89
Eloonjääneitä:  42
Lentokone
Konetyyppi:  McDonnell Douglas MD-82
Lentoyhtiö:  One-Two-Go Airlines
Rekisteritunnus:  HS-OMG
Matkustajia:  123
Miehistöä:  7
One-Two-Go Airlinesin lento 269 oli reittilento Bangkokin Don Muangin lentoasemalta Phuketin kansainväliselle lentoasemalle 16. syyskuuta 2007. Laskeutuessaan Phuketin kentälle huonossa säässä kone ajautui ulos kiitotieltä ja osui sitä reunustaviin puihin ja maavalliin, minkä jälkeen se syttyi tuleen hajoten kahteen osaan. Turmakone oli noussut ilmaan 14.30 paikallista aikaa, ja onnettomuus tapahtui 15.40 (11.40 Suomen aikaa). One-Two-Go lentää Phuketiin Bangkokista kuudesti viikossa.
Onnettomuuslennolla oli 123 matkustajaa, joista huomattava osa ulkomaalaisia, ja seitsemän miehistön jäsentä . Onnettomuuspäivän iltaan mennessä kuolleita löydettiin 87, ja loukkaantuneita oli 43 .
Siviili-ilmailuvirkailija Chiasak Angkauwan sanoi, että lentokone oli pyytänyt laskeutumislupaa mutta että pilotti ei ilmeisesti nähnyt kiitotietä selvästi. Matkustajana ollut thaimaalainen kertoi, että kone laskeutui rajusti, hypähti ja liukui sivuun kiitotieltä. Liikenneministeri Thira Haochareon sulki Phuketin lentoaseman väliaikaisesti .
Aiheesta muualla

Aircraft Accident Investigation Committee, Ministry of Transport of Thailand:
Final report (Archive) (englanniksi)
"INTERIM REPORT ONE TWO GO AIRLINES COMPANY LIMITED MCDONNELL DOUGLAS DC-9-82 (MD-82) HS-OMG PHUKET INTERNATIONAL AIRPORT THAILAND 16 SEPTEMBER 2007." AAIC (Archive) (englanniksi)
One-Two-Go Airlinesin lento 269 Aviation Safety Network -sivustolla (englanniksi)
Paleoskandinaavinen kieli

Paleolappilainen kieli (myös muinaislappi) on kieli, jota puhuttiin pohjoisessa Fennoskandiassa, kunnes saame syrjäytti sen alle 2 000 vuotta sitten. Oletetaan, että paleolappi ei ollut sukua saamelle eikä millekään nykyään tunnetulle kielelle. Toisaalta sen sanastoa on säilynyt saamelaisissa paikannimissä, joiden pohjalta sanastoa on rekonstruoitu. Saamelaiskieliin on myös tullut monia lainasanoja paleolappilaisesta kielestä. Lainasanoja on todennäköisesti yli tuhat ja samoja sanoja eri muodoissa on mordvalaisissa ja komin kielimurteissa.
Nykysuomen sanoista nuotio, kontio, kiiruna ja naali ovat siirtyneet saamelaiskielten kautta muinaiskielestä suomeen.